Bis uf es bitzeli Nislä troche blibe simmer de wiiter gfahre. Iidrücklichi Wätterstimmige spöter hät üse nöchscht Halt amene Wasserfall gulte. Luschtigerwiis händ d'Tafle am "Parkplatz" (meh e Uswichstell a de Strass) und d'Tourischtecharte wo mir übercho händ, de Name vom Wasserfall ned ganz glich gschriebe - aber "10min Walk" häts bi beidne gheisse, also simmer das go  aaluege. Schöön! (Bilder folged.. ja!) Erscht bim Wiiterfahre simmer sicher gsii, dasses de richtig Wasserfall gsii isch, s'isch nämli keis Tourischteschild meh mit eme Wasserfall aagschriebe cho *g*